CELEX: 32018R1277
Language: bg
Date: 2018-09-18 00:00:00
Title: Регламент (ЕС) 2018/1277 на Съвета от 18 септември 2018 година за определяне на възстановяванията при износ на птиче месо

24.9.2018   
               
               
                  BG
               
               
                  Официален вестник на Европейския съюз
               
               
                  L 239/1
               
            
         РЕГЛАМЕНТ (ЕС) 2018/1277 НА СЪВЕТА
         от 18 септември 2018 година
         за определяне на възстановяванията при износ на птиче месо
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съгласно Регламент (ЕО) № 1234/2007 на Съвета (1), който бе отменен с Регламент (ЕС) № 1308/2013 на Европейския парламент и на Съвета (2), Комисията беше оправомощена да определя възстановявания, когато бъде счетено за необходимо, в съответствие с критериите и изискванията, определени в Регламент (ЕС) № 1234/2007. В този контекст беше приет Регламент за изпълнение (ЕС) № 689/2013 на Комисията (3).
                  
               
                     (2)
                  
                  
                     С решението си от 20 септември 2017 г. (4) Съдът отмени Регламент за изпълнение (ЕС) № 689/2013 на Комисията. Съдът счита, че неспазването на процесуалните правила, свързани с приемането на акт с неблагоприятни последици, представлява съществено процесуално нарушение и че следователно опороченият от такъв недостатък акт трябва да се отмени.
                  
               
                     (3)
                  
                  
                     Съдът постанови също така, че независимо от нарушението на съществени процесуални изисквания, в производството не е била установена каквато и да е грешка, засягаща съответствието на този акт, съдържащ необходимите за прилагането на Регламент (ЕО) № 1234/2007 мерки. Поради това, с оглед на правната сигурност и за да се избегне неблагоприятното въздействие върху прилагането на Регламент (ЕО) № 1234/2007, Съдът реши да запази правните последици на обжалвания регламент до влизането в сила на нов акт, предназначен да го замени.
                  
               
                     (4)
                  
                  
                     С Регламент (ЕС) № 1308/2013 бяха отменени процедурните разпоредби на Регламент (ЕО) № 1234/2007 относно приемането на актове за определяне на възстановявания. Регламент (ЕС) № 1308/2013 се прилага от 1 януари 2014 г.
                  
               
                     (5)
                  
                  
                     Следователно, за да се изпълни решението на Съда, е необходимо да се определят възстановяванията при износ на птиче месо на същото равнище, на което бяха определени с Регламент за изпълнение (ЕС) № 689/2013. Поради това настоящият регламент следва да се прилага с обратно действие за периода от 19 юли 2013 г. до 31 декември 2013 г.
                  
               
                     (6)
                  
                  
                     Възстановявания следва да се предоставят само за продуктите, за които е разрешено свободно движение в Съюза и които имат идентификационната маркировка, предвидена в член 5, параграф 1, буква б) от Регламент (ЕО) № 853/2004 на Европейския парламент и на Съвета (5). Тези продукти следва също така да отговарят на изискванията на Регламент (ЕО) № 852/2004 на Европейския парламент и на Съвета (6).
                  
               
                     (7)
                  
                  
                     Възстановяванията, приложими до приемането на Регламент за изпълнение (ЕС) № 689/2013, бяха определени с Регламент за изпълнение (ЕС) № 360/2013 на Комисията (7). Следователно прекратяването на действието на Регламент за изпълнение (ЕС) № 689/2013 би означавало, наред с другото, че е приложим Регламент (ЕС) № 360/2013. Поради това, с оглед на правната сигурност Регламент (ЕС) № 360/2013 следва да бъде отменен с настоящия регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Предоставят се възстановявания при износза продуктите и в размерите и за периода, посочени в приложението към настоящия регламент, при спазване на условията, предвидени в параграф 2 от настоящия член.
            
            
               2.   Продуктите, за които може да се предостави възстановяване при износ съгласно настоящия член, трябва да отговарят на съответните изисквания на регламенти (ЕО) № 852/2004 и (ЕО) № 853/2004, и по-специално да са произведени в одобрено предприятие и да изпълняват условията за идентификационна маркировка, посочени в раздел I от приложение II към Регламент (ЕО) № 853/2004.
            
         
         
            Член 2
            Регламент за изпълнение (ЕС) № 360/2013 се отменя.
         
         
            Член 3
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
            Прилага се от 19 юли 2013 г. до 31 декември 2013 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 септември 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).
         
            (2)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).
         
            (3)  Регламент за изпълнение (ЕС) № 689/2013 на Комисията от 18 юли 2013 г. за определяне на възстановяванията при износ на птиче месо (ОВ L 196, 19.7.2013, стр. 13).
         
            (4)  Решение от 20 септември 2017 г. по дело C-183/16 P, Tilly-Sabco/Комисия, ECLI:EU:C:2017:704.
         
            (5)  Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
         
            (6)  Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).
         
            (7)  Регламент за изпълнение (ЕС) № 360/2013 на Комисията от 18 април 2013 г. за определяне на възстановяванията при износ на птиче месо (ОВ L 109, 19.4.2013 г., стр. 27).
      
      
         
            ПРИЛОЖЕНИЕ
            
               ВЪЗСТАНОВЯВАНИЯ ПРИ ИЗНОС ЗА ПТИЧЕ МЕСО, ПРИЛОЖИМИ ОТ 19 ЮЛИ 2013 ГОДИНА ДО 31 ДЕКЕМВРИ 2013 ГОДИНА
            
            
                        Код на продукта
                     
                     
                        Местоназначение
                     
                     
                        Мерна единица
                     
                     
                        Размер на възстановяването
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 бр.
                        EUR/100 бр.
                        EUR/100 бр.
                        EUR/100 бр.
                        EUR/100 бр.
                        EUR/100 бр.
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Залбележка: Кодовете на продуктите и кодовете на местоназначенията от серия „А“ са посочени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).
                        Останалите местоназначения се определят, както следва: V03: A24, Ангола, Саудитска Арабия, Кувейт, Бахрейн, Катар, Оман, Обединени арабски емирства, Йордания, Йемен, Ливан, Ирак и Иран.